b'\n_START_ARTICLE_\nEric Frenzel\n_START_SECTION_\nKarriere\n_START_PARAGRAPH_\nFrenzels f\xc3\xb8rste seier i verdenscupen kom p\xc3\xa5 fellesstarten i Klingenthal i 2008. Han var med p\xc3\xa5 Tysklands lag som tok s\xc3\xb8lv i lagkonkurransen under Ski-VM 2009 i Liberec i 2009. Samme \xc3\xa5r gikk han inn til en tiendeplass p\xc3\xa5 fellesstarten._NEWLINE_Han deltok ved Ski-VM 2011 i Oslo, der han vant gull i normalbakke/10 kilometer individuelt, han tok s\xc3\xb8lv i lagkonkurransen i normalbakke og han tok bronse i stor bakke individuelt. I VM 2013 i Val di Fiemme ble Frenzel verdensmester p\xc3\xa5 stor bakke / 10 km. Etter at han satt bakkerekord med 138.5 meter i hoppkonkurransen gikk han alene gjennom hele langrennet og seieren var aldri truet. Frenzel var ankermann p\xc3\xa5 det tyske laget som vant gull i lagkonkurranse, normalbakke under Ski-VM 2015 i Falun._NEWLINE_Han vant Verdenscupen i kombinert 2012/13 sammenlagt etter seks seire i enkeltrenn, og han vant ogs\xc3\xa5 2013/14, 2014/15, 2015/16 og 2016/17._NEWLINE_I OL 2014 i Sotsji tok Frenzel gull i normalbakke/10 km._NEWLINE_Frenzel ble i 2014 tildelt Holmenkollmedaljen._NEWLINE_Under Vinter-OL 2018 i Pyeongchang tok han gull i normalbakke + 10km, bronse i storbakke + 10 km og gull i lagkonkurransen.'